202 



ved den Omstændighed, at Tordenveir er hyppigst, naar 

 det er varmest og altsaa Fordampningen er stærkest. 

 Det tordner derfor oftest i den hede Zone, hvor Regn- 

 tiden, navnhg i Begyndelsen og Slutningeå, medfører en 

 Torden, om hvis Heftighed vi her ikke kunne gjøre os 

 noget Begreb. I den vindstille Region, hvor Solen aldrig 

 fjerner sig langt fra Zenith , og hvor de Luftdele, der fra 

 Polerne strømme mod Ækvator, danne en stærk opad- 

 stigende Luftstrøm, som fører Dampene og Eiectriciteten 

 med sig, tordner det næsten daghg. I det vestlige Eu- 

 ropa forekommer Tordenveir i Gjennemsnit 20 Gange om 

 Aaret, i Moskou og Petersborg 17, i Stokholm 9 og i 

 Bergen 6 Gange; naar man kommer længere mod Nord, 

 kan der gaae hele Aar hen uden Torden. Det er lige- 

 ledes bekjendt, at Torden er hyppigst om Sommeren; i 

 det vestlige Europa falder saaledes Halvdelen af alle 

 Tordenveir paa Sommeren og kun Tiendedelen paa Vin- 

 teren, og i det Indre af Europa er Torden en stor Sjel- 

 denhed om Vinteren; derimod kan denne Aarstid hist og 

 her faae Overvægt ved Kysten af Havet. 



Paa Grund af den electriske Tiltrækning og Fra- 

 stødning er Tordenskyernes Bevægelse ofte meget uregel- 

 mæssig. De trække næsten aldrig op med Vinden, men 

 kunne derimod ofte trække længe om i Horizonten, inden 

 de komme op; Havet udøver ofte en stærk Tiltrækning 

 paa dem. Mærkeligt er det ogsaa, at Tordenveiret kun 

 meget sjelden kommer fra Nord; naar det en enkelt 

 Gang skeer, trækker der sædvanlig samtidig et andet 

 Tordenveir op fra Syd , og man faaer da meget vold- 

 somme electriske Udladninger. 



